Ilta-akkordeja
Jo joutuu yö, ja päivän työ
 Ja toimi taukoaa;
 Sää lämmin on, reun’ auringon
 Luo kultaa metsän taa.

 Myös kultainen on mieli sen,
 Jok’ uskaltaida voi
 Vain Jumalaan; ja kultiaan
 Sen kannel illoin soi.

 Ja rauha vain sen silmäss’ ain’,
 Kuin lähteen, kuvastuu;
 Ei paina syy, hän menestyy
 Kuin vetten luona puu.

 Ei ensinkään hänt’ eksymään
 Saa synti juonikkain;
 Häll’ yks on tie, toisaalle vie
 Tie jumalattomain.

 Mut arvoton ja tarmoton
 On riento itsekkään:
 Vain rikat tuo lieheelle luo
 Kuin puuska tuulispään.